
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1310 (1) 

Κήρυξη αναδασωτέας έκτασης 2.500 στρεμμάτων στη θέση «Αγία 

Τριάδα, Σιδερένιο Γεφύρι κ.λπ.» Κοινότητας Πυθαγορείου και Μυτι- 

ληνιών Σάμου. - 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις για διοικητική αποκέντρωση. 

2. Την παρ. 3 του άρθρου 117 του Συντάγματος της Χώρας. 

3. Τις διατάξεις του Ν. 998/79 «Περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Σχετική εισήγηση του Δ/ντού Δασών Σάμου περί κηρύξεως ως 
αναδασωτέας έκτασης 2.500 στρεμμάτων καλυπτομένη από τραχεία 
πεύκη και αείφυλλα πλατύφυλλα που καταστράφηκε από πυρκαϊά στις 
27.6.90, αποφασίζουμε: 

Κηρύσσουμε αναδασωτέα με σκοπό την προστασία, αναγέννηση και 
ανανέωση της δασικής βλάστησης δια της φυσικής οδού την καείσα 
έκταση, εμβαδού δυόμιση χιλιάδων στρεμμάτων που βρίσκεται στη 
θέση «Αγία Τριάδα, Σιδερένιο Γεφύρι κ.λπ.» Κοινότητας Πυθαγορείου 
και Μυτιληνιών. 

Προσδιορίζεται από τα στοιχεία (ΑΒΓ ΔΕΖΗΘΙΚΛΜΝΞΟΠ 
Α) και έχει όρια: 

Ανατολικά: Εθνική οδός Σάμου - Πυθαγορείου - Καρμπόβολο - Ακ. 
Φονιάς. 

Δυτικά: Ν. Αγίας Τριάδας, Ράχες, Γράβες, Αγρ. οδός Μυτιληνιών— 
Μεσοκάμπου. 

Βόρεια: Αγροτική οδός Μυτιληνιών - Μεσοκάμπου (Γράβες, Ζαχα- 
ριά κ.λπ.). 

Νότια: Ακ. Φονιάς, Κορυφογραμμή Σπηλιανής, Ευπολινείων Ορύ- 
σματος. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευτεί στην Εφημερίδα της Κυβερνήσεως. 

Σάμος, 23 Ιουλίου 1990 

Ο Νομάρχης 
ΑΘ. ΧΕΙΜΑΡΑΣ 

Αριθ. 2077 (2) 

Κήρυξη αναδασωτέας έκτασης 1,384 στρεμμάτων στη θέση «Τριτσι- 
μήλα» Περιφερείας Κοινότητας Μαλεσσϊνας Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «Περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την αριθ. 1702/20.7.90 πρόταση του δασαρχείου Αταλάντης με 
την οποία προτείνεται η κήρυξη της έκτασης που αναφέρεται στο θέμα 
ως (αναδασωτέας. 

6. Την 22961/85 απόφαση του Νομάρχη Φθιώτιδος «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 


κής βλαστήσεως που καταστράφηκε από παράνομη εκχέρσωση, η οποία 
θα επιτευχθεί με φυσική αναγέννηση και έτσι θα διατηρηθεί ο χαρακτή¬ 
ρας του δάσους ώστε να αποκλεισθεί η διάθεση αυτής για άλλο σκοπό τη 
δημόσια δασική έκταση εμβαδού ένα κόμμα τριακοσίων ογδόντα τεσσά¬ 
ρων (1,384) στρεμμάτων που βρίσκεται στη θέση «Τριτσιμήλα» και 
προσδιορίζεται από τα στοιχεία (ΑΒΓΔΕΖΗΘΙΑ) και έχει όρια: 

Ανατολικά: Με δημόσιο δάσος πεύκης. 

Δυτικά: Με ελαιοπερίβολο κατεχόμενο από τον Αθαν. Δόσκουρη. 

Βόρεια: Με λωρίδα δασικού χαρακτήρα και πέραν αυτής με αγροτικό 
δρόμο. 

Νότια: Με ελαιοπερίβολο κατεχόμενο από τον Δημ. Καζάνα όπως 
φαίνεται στο συνημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευτεί στην Εφημερίδα της Κυβερ/ήοεως. 

Λαμία, 24 Ιουλίου 1990 

Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, 717 Φ.1421 (3) 

Ανάκληση της 3384/Φ 1421/29.4.85 απόφασης του Νομάρχη Λα¬ 
κωνίας «Περί αναγκαστικής απαλλοτριώσεως για τη διαπλάτυνση 
του δρόμου Σπάρτης - Καστόρι». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών απαλ/σεων» 
σε συνδυασμό με τις διατάξεις του Β.Δ. 139/71 «Περί αρμοδιότητος 
των Νομαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 23 του από 25.11.1929 Δ/τος «Περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τη γνώμη του Διοικητικού Συμβουλίου του Νομαρχιακού Τα¬ 
μείου Λακωνίας, που διαπιστώθηκε στο 7/90 (θέμα 5ο) Πρακτικό συ- 
νεδριάσεως της 26.6.90. 

4. Την με αριθ. 3384/Φ 1421/1985 απόφασή μας περί κηρύξεως 
της πιο πάνω απαλ/σης, ως και ολόκληρο το σχετικό φάκελλο, αποφα¬ 
σίζουμε: 

Ανακαλούμε την στο παραπάνω σκεπτικό αναφερομένη απόφασή μας 
με την οποία κηρύχθηκε αναγκαστική απαλλοτρίωση για λόγους Δημο¬ 
σίας ωφελείας, για τη διαπλάτυνση του δρόμου Σπάρτης - Καστόρι, 
οικινήτων ιδιοκτησίας κληρονόμων Γεωργίου Μανιάτη και Αριστείδη 
Σκαρλατίνη, συνολικής επιφάνειας 140,40 μ2 διότι με την αριθ. Β1 / 
Φ30/12420/298/7.4.86 Υπουργική απόφαση που δημοσιεύθηκε 
στο ΦΕΚ 289/Β/24.4.86 η οικία ιδιοκτησίας κληρονόμων Γεωργίου 
Μανιάτη, στο Καστόρι Λακωνίας, χαρακτηρίσθηκε ως ιστορικό διατη¬ 
ρητέο μνημείο. 

Η απόφαση αυτή να δημοσιευτεί στην Εφημερίδα της Κυβερνήσεως. 

Σπάρτη, 25 Ιουλίου 1990 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

-♦- 

Αριθ. ΑΤΤ 227-9 (4) 

Εφαρμογή του άρθρου 1 του Ν. 653/77 περί υποχρέωσης των παρό¬ 
διων ιδιοκτητών για την διάνοιξη Εθνικών οδών κ.λπ. στο Ν. Ροδό¬ 
πης. 

V Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Το Ν. 653/77 περί υποχρέωσης των παρόδιων ιδιοκτητών για 
την διάνοιξη Εθνικών, Επαρχιακών οδών, κοινοτικών οδών κ.λπ. 

2. Τις παρ. 9 και 10 του άρθρου 62 του Ν. 947/79 περί οικιστικών 
περιοχών και του Π.Δ. 929/79 ως και το Ν. 960/79 και ιδιαίτερα την 
παράγραφο 4 του άρθρου 9 δια των οποίων τέθηκαν σε εφαρμογή νέες 
διατάξεις απαλλοτριώσεων με επιβάρυνση των παρόδιων ιδιοκτητών 
για τις περιπτώσεις Εθνικών οδών (νέες διανοίξεις, βελτιώσεις ή δια- 
πλατύνσεις) και επαρχιακών οδών. Δημοτικών και Κοινοτικών οδών 
(νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του άρθρου 
1 του Ν. 653/77 σε οδούς που προβλέπεται εκτέλεση εργασιών διάνοι¬ 
ξης ή βελτίωσης. 

4. Το κτηματολογικό διάγραμμα της ζώνης απαλλοτρίωσης που πε¬ 
ριλαμβάνεται στην εγκεκριμένη μελέτη «Γέφυρα με προσβάσεις στον 
χείμαρρο Ιάσμου», αποφασίζουμε: 

Ορίζουμε ως κατωτέρω το τμήμα της επαρχιακής οδού Κομοτηνής 
— Ιάσμου - Όρια Ν. Ξάνθης που αποτελεί νέα χάραξη προς βελτίωση 
αυτής για το οποίο έχουν εφαρμογή οι διατάξεις του άρθρου 1 του Ν, 
653/77 Γέφυρα με προσβάσεις στον χείμαρρο Ιάσμου Χθ 0+000- , -ΧΘ 
0+800 σύμφωνα με την χιλιομέτρηση που ακολουθείται στην οριζο- 
ντιογραφία και τη μηκοτομή της σχετικής μελέτης που εγκρίθηκε με 
την αρ. ΔΤΥ 3926/29.9.89 απόφαση Νομαρχίας Ροδόπης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 20 Ιουλίου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

-ψ- 

ΑΝΑΚΟΙΝΩΣΕΙΣ 

Αριθ. Φ. 54086/11200 (5) 

Ειδοποίηση παρακατάθεσης οριστικής αποζημίωσης ιδιοκτητών έκτα¬ 
σης που βρίσκεται στην περιοχή του Δήμου Καματερού και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου Πρωτοβάθμιας Εκπαίδευσης Καματερού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.6301/1651/ 
4.10.87 (ΦΕΚ 1022/Δ'/87) κοινή απόφαση των Υπουργών Παι¬ 
δείας, θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του Ο.Σ.Κ. έκτασης εμβαδού 
3.309,52 μ2 (και σύμφωνα με το οριστικό διάγραμμα του κτηματο- 
γράφου 3.309,52 μ2), που βρίσκεται στην περιοχή του Δήμου Καματε¬ 
ρού και μεταξύ των δρόμων Λαμίας - Παραμυθιάς και Περγάμου και 
προορίζεται για την ανέγερση διδακτηρίου Πρωτ/θμιας Εκπαίδευσης 
Καματερού κατέθεσε στο Ταμείο Παρακαταθηκών και Δανείων υπέρ 
των δικαιούχων ιδιοκτητών την οριστική αποζημίωση που καθορίστηκε 
σύμφωνα με την 8626/89 απόφαση τόυ Εφετείου Αθηνών και εκδό- 
θηκε το 821/6.7.90 γραμμάτιο σύστασης παρακαταθήκης για ποσό 
2.482.140 δρχ. 

Αθήνα, 20 Ιουλίου 1990 

Ο Αναπλ/τής Δ/ντής Συντονιστής 

ΝΙΚ. ΚΟΜΠΟΧΟΛΗΣ 

- ♦ - 

Αριθ. Φ. 54962/11201 (6) 

Ειδοποίηση παρακατάθεσης συμπληρωματικής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Χαλανδρίου και 
που απαλλοτριώθηκε υπέρ και με δαπάνη του Ο.Σ.Κ., με σκοπό την 
ανέγερση διδακτηρίου του 5ου Γυμνασίου Χαλανδρίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.5002/1969/ 
3.9.85 (ΦΕΚ 585/Δ'/7.11.85) κοινή απόφαση των Υπουργών Παι¬ 
δείας, Θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του Ο.Σ.Κ. έκτασης εμβαδού 
5.372 μ2 που βρίσκεται στην περιοχή του Δήμου Χαλανδρίου και με¬ 
ταξύ των δρόμων Μεθώνης - Λοκρίδος και Χαλκίδος και προορίζεται 
για την ανέγερση διδακτηρίου του 5ου Γυμναδίου Χαλανδρίου κατέθεσε 
στο Ταμείο Παρακαταθηκών και Δάνειων υπέρ των δικαιούχων ιδιο¬ 
κτητών την συμπληρωματική αποζημίωση που καθορίστηκε σύμφωνα 
με την 9394/89 απόφαση του Εφετείου Αθηνών και εκδόθηκε το 657/ 
90 γραμμάτιο σύστασης παρακαταθήκης για ποσό 494.000 δραχμών. 

Αθήνα, 20 Ιουλίου 1990 

Ο Αναπλ/τής Δ/ντής Συντονιστής 

ΝΙΚ. ΚΟΜΠΟΧΟΛΗΣ 

- 4 - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 497 (7) 

Κατηγοριοποίηση, καθορισμός ορίων και όρων και περιορισμών δόμη¬ 
σης στον οικισμό της Κοινότητας Βαρλαάμ Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 131 Δ’ «περί τρόπου 
καθορισμού ορίων οικισμών της χώρας, μέχρι 2.000 κατ. κατηγορίες 

αυτών και καθορισμού όρων και περιορισμών δόμησης και όπως τροπο¬ 
ποιήθηκαν από το Π. Δ/γμα 14.2.37 ΦΕΚ 133Δ'. 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποίηση και τον προσδιορισμό ορίων 
του οικισμού της Κοινότητας Βαρλαάμ. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του Τπ.ΠΕ.ΧΩ.Δ.Ε. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΤΕ. 

5. Την υπ’ αριθ. 21/1988 απόφαση του Κοινοτικού Συμβουλίου 
Βαρλαάμ. 

5. Τη γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων του οικισμού σαν δάση και δασικές 
εκτάσεις όπως διατυπώθηκε με το υπ’ αριθ. 2953/21.4.89 έγγραφο. 

7. Την υπ’ αριθ. 11/18.5.89 γνωμοδότηση του ΣΧΟΠ του Νομού. 

8. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9. Την Γ4δ/15883/1903/8.2.88 απόφαση Τπ.ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1. Κατατάσσουμε τον οικισμό του θέματος στις κατηγορίες: Δυναμι¬ 
κός, διάσπαρτος, μεσαίος, αδιάφορος, ούτε περιαστικός, ούτε παραλια¬ 
κός, ούτε τουριστικός. 

2. Καθορίζουμε τα όρια του οικισμού του θέματος όπως αυτά φαίνο¬ 
νται στο συνοδευτικό της παρούσας σχεδιάγραμμα σε κλ. περίπου 
1:5000 που αποτελεί αναπόσπαστο μέρος της απόφασης αυτής και συ¬ 
ντάχθηκε βάσει στοιχείων χαρτών και επί τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. Γενικοί όροι δόμησης 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από τα Π. Δ/γματα 24.4.85 ΦΕΚ 181 Δ' και 14.2,87 
ΦΕΚ 133Δ'. 

Αρτιότητα γηπέδου 300,0 τ.μ. για τα γήπεδα που βρίσκονται στο 
συνεκτικό τμήμα και 500,0 τ.μ. για τα γήπεδα που βρίσκονται πέρα 
από το συνεκτικό τμήμα και μέσα στα όρια του παραπάνω οικισμού. 

2. Κατά παρέκκλιση εντός των ορίων του οικισμού θεωρούνται άρτια 


τα γήπεδα με όποιο εμβαδόν είχαν στις 3.5.85 ημέρα δημοσίευσης του 
από 24.4.85 Π. Δ/τος ΦΕΚ 181Δ\ 

3. Καθορίζουμε οικοδομική γραμμή σε απόσταση 10,0 μ. από τον 
άξονα της 8ης Επαρχιακής οδού για τα οικόπεδα που βρίσκονται πέρα 
από το συνεκτικό τμήμα του οικισμού και μέσα στα όρια αυτού. 

Β. Ειδικοί όροι δόμησης 

Για τον οικισμό του θέματος καθορίζουμε τους ειδικούς όρους δόμη¬ 
σης που αναγράφονται στην καρτέλλα που συνοδεύει την παρούσα με τη 
διευκρίνιση ότι είναι υποχρεωτικοί οι όροι που αναφέρονται στην: 

α) Κάλυψη της οικοδομής με στέγη από κεραμίδια ή πλάκες με μέγι- 
στη κλίση 50% και μέγιστη προεξοχή 0,80 μ. 

β) Κάλυψη ανοικτού εξώστη με τα ίδια στοιχεία της στέγης και το 
μήκος του εξώστη να μην εκτείνεται σε όλο το μήκος της οιντίστοιχης 
όψης του κτιρίου. 

Τα υπόλοιπα στοιχεία της καρτέλλας είναι δυνητικά για τον ιδιο¬ 
κτήτη ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τ.Π. και Π.Ε. Ν. Ιωαννίνων ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181 Δ* και του Π. Δ/τος 14.2.87 
ΦΕΚ 133Δ’ και 

β) να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στα Π. Δ/τα της 24.4.85 ΦΕΚ 181Δ’ και της 14.2.87 ΦΕΚ 
133Δ'. 

5. Το σχεδιάγραμμα οριοθέτησης κλίμακας περίπου 1:5000 που συ¬ 
νοδεύει την παρούσα απόφαση αναρτάται για 15 ημέρες ταυτόχρονα με 
την υπογραφή στον πίνακα ανακοινώσεων του Τμ. Πολ. και Πολ. Εφ. 
Νομ. Ιωαννίνων. 

Η παρούσα απόφαση με την καρτέλλα ειδικών όρων δόμησης που τη 
συνοδεύουν να δημοσιευθεί στην Εφημερίδα της Κυβερνήσεως. 

Ιωάννινα, 25 Ιουνίου 1990 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

Αριθ. 2882 (8) 

Καθορισμός χρήσης στο υπ’ αριθ. 204 οικόπεδο του Ο.Τ. 53 του οικι¬ 
σμού Πεδινής Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
! Έχοντας υπόψη: 

| 1. Τις διατάξεις του Ν. Δ/τος της 17.7.1923 (ΦΕΚ 228Α'/ 

' 16.8.1923) «περί σχεδίων πόλεων και κωμών του Κράτους» και συ- 
I γκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) «περί διοικη¬ 
τικής αποκεντρώσεως» όπως τροποποιήθηκαν και συμπληρώθηκαν με 
το Ν. Δ/γμα 532/70. 

3. Τις διατάξεις του Α.Ν. 314/68 (ΦΕΚ 47Α') όπως αντικαταστά- 
θηκε με το Ν. Δ/γμα 1018/71 (ΦΕΚ 220Α'). 

4. Τις διατάξεις του Π. Δ/τος 183/1986 (ΦΕΚ 70Α'/5.6.86) για 
. «έγκριση τροποποιήσεων και καθορισμό όρων και περιορισμών δόμησης 

από τους Νομάρχες». 

5. Το εγκεκριμένο με τις διατάξεις της αγροτικής Νομοθεσίας Ρυμ. 
Σχέδιο οικισμού Πεδινής. 

6. Την υπ’ αριθ. 1/3/26.1.1990 απόφαση του Νομαρχιακού Συμ¬ 
βουλίου Ιωαννίνων. 

7. Τη γνωμοδότηση του Σ.ΧΟΠ, όπως εκφράσθηκε ομόφωνα με την 
υπ’ αριθ. 8/29.5.1990 πράξη του. 

8. Την Γ4δ/15883/1903/8.2.1988 απόφαση Υπουργού ΠΕ.- 
ΧΩ.Δ.Ε. για την κατάργηση της δημοσίευσης διαγραμμάτων σε 
Φ.Ε.Κ., αποφασίζουμε: 

Τροποποιείται το Ρυμοτομικό Σχέδιο οικισμού Πεδινής Ιωαννίνων 
και συγκεκριμένα καθορίζεται χρήση παιδικής χαράς στο υπ’ αριθ. 204 
οικόπεδο του Ο.Τ. 53. 

Το σχεδιάγραμμα κλίμακας 1:1000 που συνοδεύει την παρούσα 
αναρτάται ταυτόχρονα με την υπογραφή της στον πίνακα ανακοινώ¬ 
σεων του Τμήματος Πολεοδομίας και Πολεοδομικών Εφαρμογών Νο- 
, μαρχίας Ιωαννίνων για 15 ημέρες. 

I Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 25 Ιουλίου 1990 

I 

; Ο Νομάρχης 

, ΕΥΑΓΓΕΛΟΣ ΧΑΡΑΛΑΜΠΙΔΗΣ 

-♦“- 

Αριθ. 2881 (9) 

: Τροποποίηση της υπ’ αριθ. 5551/7.7.1959 απόφασης του Νομάρχη 
! Ιωαννίνων περί καθορισμού του πλάτους των πεζοδρομίων της πό- 

λεως των Ιωαννίνων. 

, 0 ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228Α'/ 
16.8.1923) «περί σχεδίων πόλεων και κωμών του Κράτους» και συ- 

! γκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) «περί διοικη¬ 
τικής αποκεντρώσεως» όπως τροποποιήθηκαν και συμπληρώθηκαν με 
το Ν. Δ/γμα 532/70. 

3. Τις διατάξεις του Α.Ν. 314/68 (ΦΕΚ 47Α’) όπως αντικαταστά- 
θηκε με το Ν. Δ/γμα 1018/71 (ΦΕΚ 220Α'). 

4. Τις διατάξεις του Π. Δ/τος 183/1986 (ΦΕΚ 70Α'/5.6.86) για 
«έγκριση τροποποιήσεων και καθορισμό όρων και περιορισμών δόμησης 

: από τους Νομάρχες». 

5. Την υπ’ αριθ. 5551/7.7.1959 απόφαση Νομάρχη που καθορίζει 
το πλάτος των πεζοδρομίων στην πόλη των Ιωαννίνων. 

6. Το άρθρο 24 της υπ’ αριθ. 3046/304/1989 απόφασης Υπουρ¬ 
γού ΠΕ.ΧΩ.Δ.Ε. (ΦΕΚ 59/Δ/89) του κτιριοδομικού κανονισμού. 

7. Την υπ’ αριθ. 286/1989 απόφαση του Δημοτικού Συμβουλίου. 

8. Τη γνώμη του Σ.ΧΟΠ του Νομού που διατυπώθηκε στην πράξη 
με αριθμό 8/25.5.90. 

8. Την Γ4δ/15883/1903/8.2.1988 απόφαση Υπουργού ΠΕ.¬ 
ΧΩ.Δ.Ε. για την κατάργηση της δημοσίευσης διαγραμμάτων σε 
Φ.Ε.Κ., αποφασίζουμε: 

Εγκρίνεται η τροποποίηση της υπ’ αριθ. 5551/1959 απόφασης Νο¬ 
μάρχη, με την οποία καθορίστηκαν τα πλάτη των πεζοδρομίων της πό¬ 
λης των Ιωαννίνων, για τους παρακάτω δρόμους. 


- Ναπ. Ζέρβα από Κεντρική πλατεία μέχρι Καποδιστρίου από 1,40 
σε 1,50 μέτρα. 

- Γρ. Σακκά από 1,0 σε 1,5 μέτρα. 

- Μιχ. Αγγέλου από Κεντρική πλατεία μέχρι Χαρ. Τρικούπη από 
1,40 σε 2,0 μέτρα. 

- Βλαχλείδη από 1,0 σε 1,5 μέτρα. 

- Οπλ. Πουτέτση, από Βλαχλείδη μέχρι Χαρ. Τρικούπη από 1,0 σε 

1.50 μέτρα. · 

- Χαρ. Τρικούπη από 1,40 σε 2,0 μέτρα. 

- Μουλαϊμίδη από 1,0 σε 1,50 μέτρα. 

- Μ, Μπότσαρη από 1,40 σε 2,0 μέτρα. 

- Δαγκλή από 1,40 σε 2,0 μέτρα. 

- Ζωσιμαδών από 1,0 σε 1,50 μέτρα. 

- 28ης Οκτωβρίου από Φ. Τζαβέλλα μέχρι Κεντρική πλατεία από 
1,80 σε 2,50 μέτρα. 

- Τμήμα της οδού Αγ. Μαρίνας που διέρχεται μπροστά από το Πνευ¬ 
ματικό Κέντρο και για το πεζοδρόμιο από την πλευρά αυτή από 1,80 σε 

2.50 μέτρα. 

- Τσιριγώτη από 1,0 σε 1,50 μέτρα. 

Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 23 Ιουλίου 1990 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

- + - 

Αριθ. 3488 (10) 

Τροποποίηση εγκεκριμένου ρυμοτομικού σχεδίου περιοχής Κιάφας Ιω¬ 
αννίνων στα Ο.Τ. 262 και 264. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228Α’/ 
16.8.1923) «περί σχεδίων πόλεων και κωμών του Κράτους» και συ¬ 
γκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) «περί διοικη¬ 
τικής αποκεντρώσεως» όπως τροποποιήθηκαν και συμπληρώθηκαν με 
το Ν. Δ/γμα 532/70. 

3. Τις διατάξεις του Α.Ν. 314/68 (ΦΕΚ 47Α’) όπως αντικαταστά- 
θηκε με το Ν. Δ/γμα 1018/71 (ΦΕΚ 220Α’). 

4. Τις διατάξεις του Π. Δ/τος 183/1986 (ΦΕΚ 70Α’/5.6.86) για 
«έγκριση τροποποιήσεων και καθορισμό όρων και περιορισμών δόμησης 
από τους Νομάρχες». 

5. Το ρυμοτομικό σχέδιο της περιοχής του Δήμου Ιωαννιτών. 

6. Τις υπ’ αριθ. 290/89, 495/89 και 78/90 αποφάσεις του Δημο¬ 
τικού Συμβουλίου. 

7. Τη γνώμη του Σ.ΧΟΠ του Νομού που διατυπώθηκε στην πράξη 
με αριθμό 11/26.6.90. 

8. Την Γ46/15883/1903/8.2.1988 απόφαση Υπουργού ΠΕ.¬ 
ΧΩ.Δ.Ε. για την κατάργηση της δημοσίευσης διαγραμμάτων σε 
Φ.Ε.Κ., αποφασίζουμε: 

Εγκρίνεται η τροποποίηση του εγκεκριμένου ρυμοτομικού σχεδίου 
περιοχής Κιάφας του Δήμου Ιωαννιτών και συγκεκριμένα καταργείται 
το τμήμα του πεζοδρόμου μεταξύ των Ο.Τ. 262 και 264 και επιβάλλε¬ 
ται πρασιά πλάτους 2,0 μέτρων στο υπόλοιπο τμήμα του πεζοδρόμου 
του Ο.Τ. 264, όπως φαίνονται στο συνημμένο σχέδιο που συνοδεύει την 
παρούσα απόφαση. 

Το σχεδιάγραμμα κλίμακας 1:1000 που συνοδεύει την παρούσα 
αναρτάται ταυτόχρονα με την υπογραφή της στον πίνακα ανακοινώ¬ 
σεων του Τμήματος Πολεοδομίας και Πολεοδομικών Εφαρμογών Νο¬ 
μαρχίας Ιωαννίνων για 15 ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 23 Ιουλίου 1990 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 1804 (11) 

Έγκριση πολεοδομικής μελέτης εντός ορίων και επέκτασης των οικι¬ 
σμών Νυδριού - Μ. Αυλακιού Ν. Λευκάδας, Κοινοτήτων Νυδριού 
και Νεοχωρίου. 

* ' Η ΝΟΜΑΡΧΗΣ ΛΕΥΚΑΔΑΣ 


Έχοντας υπόψη: 

1. Τις διατάξεις του Ν. 1337/83. 

2. Τ«&διατάξεις του από 24.4.85 Π.Δ. (ΦΕΚ 181Δ/3.5.85) όπως 
τροποποιήθηκε. 

3. Τις διατάξεις του από 30.8.85 Π.Δ. (ΦΕΚ 414Δ) «πολεοδόμηση 
και επέκταση οικισμών της χώρας μέχρι 2.000 κατοίκους». 

4. Τις διατάξεις του 183/86 Π.Δ. (ΦΕΚ 70Α). 

5. Τον Ν. 1577/85 «περί ΓΟΚ». 

6. Την αρ. οικ. 2581/22.9.86 απόφαση του Νομάρχη Λευκάδας, 
που καθορίζει ότι η πολεοδόμηση και επέκταση των οικισμών Νυδριού - 
Μ. Αυλακίου θα ακολουθήσει τις διατάξεις του Ν. 1337/83. 

7. Την αρ. 14/2.11.88 πρακτικό (θέμα Ιο) του ΣΧΟΠ Λευκάδας. 

8. Το αρ. 8/4.7.90 πρακτικό (θέμα Ιο) του ΣΧΟΠ Λευκάδας. 

9. Την αρ. 1372/4.7.90 απόφαση της Νομάρχη Λευκάδας, που κα¬ 
ταργεί την αριθ. οικ. 2581/22.9.86 απόφαση. 

10. Την αρ. 34/70 απόφαση του Κοινοτικού Συμβουλίου Νυδριού, 
αποφασίζουμε: 

1. Εγκρίνουμε την πολεοδομική μελέτη Νυδριού - Μ. Αυλακίου που 
περιλαμβάνει έκταση 845,5 στρεμμάτων περίπου, όπως ειδικότερα 
φαίνεται στα συνημμένα οκτώ (8) διαγράμματα κλίμακας 1:1.000 
(χάρτης Π2.1) σύμφωνα με τις διατάξεις του Π.Δ. κάτω των 2.000 κα- 


2. Εγκρίνουμε τον πολεοδομικό κανονισμό της περιοχής του σχεδίου 
κατά την πιο πάνω παράγραφο 1, ως εξής: 

2.1. Στους χώρους με χαρακτηριστικό στοιχείο Ο.Τ. επιτρέπονται 
χρήσεις αμιγούς κατοικίας, γενικής κατοικίας και χρήσεις τουρισμού - 
οιναψυχής, όπως φαίνεται στο υπόμνημα τών χαρτών. 

2.2. Κατά το πρόσωπο των οικοπέδων επιβάλλεται προκήπιο όπως 
φαίνεται στα διαγράμματα κλίμακας 1:1.000 (χάρτης Π2.1) που συνο¬ 
δεύουν την απόφαση. 

2.3. Καθορίζονται τομείς όρων δόμησης I, II και III των οποίων τα 
όρια φαίνονται με συνεχή κόκκινη γραμμή στα συνημμένα διαγράμ¬ 
ματα. 

2.4. Οι όροι και περιορισμοί δόμησης κατά τομείς καθορίζονται: 

ΤΟΜΕΑΣ I Ελάχιστο πρόσωπο 6,00 μ. κάλυψη 70%, μέγιστο ύψος 

8,6 

Ελάχιστο εμβαδόν 150,00 μ2, Σ.Δ. 1,2 

ΤΟΜΕΑΣ II Ελάχιστο πρόσωπο 8,00 μ. κάλυψη 70%, μέγιστο 
ύψος 8,6 

Ελάχιστο εμβαδόν 240,00 μ2, Σ.Δ. 1,0 

ΤΟΜΕΑΣ III Ελάχιστο πρόσωπο 10,00 μ. κάλυψη 70%, μέγιστο 
ύψος 8,6 

Ελάχιστο εμβαδόν 400,00 μ2, Σ.Δ. 0,8 

2.5. Τα προϋφιστάμενα, της δημοσίευσης της παρούσης οικόπεδα 
στους τομείς I, II, III θεωρούνται άρτια και οικοδομήσιμα ως είχαν με 
την επιφύλαξη του άρθρου 25 του Ν. 1337/83 εφ’ όσον έχουν πρόσωπο 
σε κοινόχρηστο χώρο του σχεδίου. 

2.6. Επιβάλλεται έλεγχος από την αρχιτεκτονική επιτροπή σε όλους 
τους τομείς, καθ’ όσον η περιοχή των οικισμών είναι χαρακτηρισμένη 
ως ιδιαιτέρου φυσικού κάλλους. 

2.7. Στις περιοχές κοινωνικού συντελεστή (ΖΚ) προσαυξάνεται το 
0,8 σε 1,2 και η διαφορά 0,4 κατανέμεται σε 0,40 υπέρ του ιδιώτη 
(0.40 X 0,4 — 0,16) και 0.6 υπέρ του δήμου (0.4 X 0.6 = 0.24). 

2.8. Για οικόπεδα επιφάνειας έως και 100 μ2 ο ΣΔ σε όλους τους 


τομείς ορίζεται σε 1,6. 

2.9. Για οικόπεδα επιφάνειας άνω των 100 μ2 επιτρέπεται η ανέ¬ 
γερση κτιρίου ελάχιστης επιφάνειας 160 μ2. 

2.10. Επιβάλλεται η κατασκευή στέγης με βυζαντινά ή ρωμαϊκά κε¬ 
ραμίδια, με κλίση μέχρι 40% επιτρεπομένης της μερικής ή ολικής κα¬ 
τάργησης της μετά από γνώμη της ΕΠΑΕ για ειδικά κτίρια. 

3. Εγκρίνουμε Ειδικούς Όρους Δόμησης ως κάτωθι: 

3.1. Δεν επιτρέπεται η ανέγερση κτιρίων επί υποστηλωμάτων (ΡΙ- 
ΕΟΤΙδ). 

3.2. Στα ειδικά κτίρια επιβάλλεται η εξασφάλιση των αναγκαίων 
χώρων στάθμευσης σε υπαίθριο ή εστεγασμένο χώρο χωρίς αύξηση του 
ύψους του κτιρίου. 

3.3. Η προεξοχή της στέγης από το κτίριο δεν επιτρέπεται να ξε¬ 
περνά το 0.40 μ. 

3.4. Απαγορεύεται η κατασκευή εξωστών με μήκος μεγαλύτερο από 

2.50 μ. 

3.5. Εξωτερικά κουφώματα: Ξύλινα. 

3.6. Επιτρέπεται η τοποθέτηση μεταλλικών κουφωμάτων μετά από 
έγκριση της ΕΠΑΕ. 

Τα διαγράμματα που συνοδεύουν την παρούσα να αναρτηθούν επί 30 
μέρες στα γραφεία του Τμήματος Πολεοδομίας και Πολεοδομικών 
Εφαρμογών Αευκάδος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 23 Ιουλίου 1990 χ 
Η Νομάρχης 

ΑΓΑΘΗ ΓΙΑΠΡΟΥ - ΑΛΕΞΑΝΔΡΟΥ 

-♦- 

Αριθ. 272/90 (12) 

Τροποποίηση ρυμοτομικού σχεδίου πόλης Κατερίνης Ν. Πιερίας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΑΤΕΡΙΝΗΣ 
Έχοντας υπόψη: 

1. Τις δ/ξεις του Ν. Δ/τος της 17ης Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70. 

2. Τις δ/ξεις του Α.Ν. 314/68 (ΦΕΚ 47/Α), όπως τροποποιήθη¬ 
καν και συμπληρώθηκαν με το αρ. 1018/71 Ν. Δ/γμα (ΦΕΚ 220/Α) 
και με την παρ. 3 του αρ. 34 του Ν. 1577/85 (ΦΕΚ 210/Α). 

3. Τις δ/ξεις του από 26.1.87 Π.Δ. (ΦΕΚ 56/Δ/5.2.87). 

4. Τις δ/ξεις του ΠΔ από 8.9.86 (ΦΕΚ 722 Τεύχος Δ). 

5. Τις αρ. 350/89 και 547/89 αποφάσεις Δημοτ. Σ/λίου Κατερί¬ 
νης. 

6. Την αρ. ΤΠ 1154/90 γνωμοδότηση του ΣΧΟΠ Ν. Πιερίας, απο¬ 
φασίζει: 

Άρθρο 1 

Εγκρίνεται η τροποποίηση του ρυμοτομικού σχεδίου πόλης Κατερί¬ 
νης στο Ο.Τ. 1 δ^στην ενότητα Εθνικού Σταδίου και συγκεκριμένα ο 
χαρακτηρισμός υπάρχοντος μη εγκεκριμένου δρόμου ως πεζοδρό¬ 
μου. 

Άρθρο 2 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσει·»;. 

Κατερίνη, 23 Ιουλίου 1990 
Ο Δήμαρχος 

ΘΕΟΦΙΛΟΣ ΚΑΜΠΕΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




